Goedkoopste Lexus mooi én hibried(Foto: Verskaf) Die bekostigbaarste toegang tot die Lexus-handelsmerk is sy UX kompakte kruismodel. Lexus, soos die moedermaatskappy Toyota, het van rigting verander om nuwe energie- voertuie (NEV) sy prioriteit te maak. Dus is die besluit geneem om die UX-reeks slegs met hibriede dryfstelsels aan te bied. Daar is drie modelle in die reeks: ŉ EX, SE en ŉ F-Sport. Al drie maak gebruik van Lexus se atmosferiese 2.0 viersilinderpetrolenjin met hibridiese bystand. Die dryfstelsel bied 135 kW en 180+e Nm. Die enjin gaan gepaard met ŉ palwisseltransmissie wat krag na die voorwiele stoot. Nul tot 100 km/h neem ŉ ratse 8,5 sekondes en die UX sal teen 177 km/h voluit toer. Dit is egter die brandstofverbruik wat teen 4,5ℓ/100 km beïndruk. Al drie modelle is toegerus met ŉ indrukwekkende agt lugsakke en die volle suite van Lexus se veiligheidstelsels. Dit is egter die toevoeging van die F-Sport weergawe wat ŉ meer sportiewe voorkoms aan die UX-reeks gee. Die binneruim van die nuwe F-Sport-model is pragtig met al die F-Sport-embleme en sportsitplekke. Ons sal binnekort ŉ beurt kry om met die UX250h F-Sport te ry en sal dan ŉ meer omvattende resensie plaas. Die reeks lyk só: Die reeks word gedek deur ŉ 7 jaar/105 000 km-waarborg en omvattende instandhoudingsplan. (Foto: Verskaf)